CELEX: 62019TN0027
Language: sl
Date: 2019-01-15 00:00:00
Title: Zadeva T-27/19: Tožba, vložena 15. januarja 2019 – Pilatus Bank in Pilatus Holding/ECB

25.2.2019   
            
            
               SL
            
            
               Uradni list Evropske unije
            
            
               C 72/47
            
         
      Tožba, vložena 15. januarja 2019 – Pilatus Bank in Pilatus Holding/ECB
      (Zadeva T-27/19)
      (2019/C 72/60)
      Jezik postopka: angleščina
      
         Stranke
      
      
         Tožeči stranki: Pilatus Bank plc (Ta’Xbiex, Malta) in Pilatus Holding ltd. (Ta’Xbiex) (zastopniki: O. Behrends, L. Feddern in M. Kirchner, odvetniki)
      
         Tožena stranka: Evropska centralna banka
      
         Predlogi
      
      Tožeči stranki Splošnemu sodišču predlagata, naj:
      
                  —
               
               
                  razveljavi sklepe ECB z dne 2. novembra 2018, ki so bili družbi Pilatus Bank plc. poslani 5. novembra 2018 v zvezi z odvzemom dovoljenja za opravljanje bančnih storitev družbi Pilatus Bank;
               
            
                  —
               
               
                  toženi stranki naloži plačilo stroškov.
               
            
         Tožbeni razlogi in bistvene trditve
      
      Tožeči stranki v utemeljitev tožbe navajata enajst razlogov.
      
                  1.
               
               
                  Prvi tožbeni razlog: ECB ni prevzela svojih obveznosti, ki jih ima na podlagi člena 14(5) Uredbe o enotnem mehanizmu nadzora. (1)
                  
               
            
                  2.
               
               
                  Drugi tožbeni razlog: ECB je napačno menila, da ima pravno podlago za odvzem dovoljenja.
               
            
                  3.
               
               
                  Tretji tožbeni razlog: ECB ni pravilno upoštevala diskrecijske narave sklepa.
               
            
                  4.
               
               
                  Četrti tožbeni razlog: ECB ni obravnavala upoštevnih dejstev in tega ni storila nepristransko in objektivno.
               
            
                  5.
               
               
                  Peti tožbeni razlog: ECB je kršila načelo sorazmernosti.
               
            
                  6.
               
               
                  Šesti tožbeni razlog: ECB je kršila načelo nemo auditur.
               
            
                  7.
               
               
                  Sedmi tožbeni razlog: ECB je napačno uporabila pravo pri presoji v zvezi z domnevo nedolžnosti.
               
            
                  8.
               
               
                  Osmi tožbeni razlog: ECB je kršila načelo enakega obravnavanja in je ravnala diskriminatorno.
               
            
                  9.
               
               
                  Deveti tožbeni razlog: ECB je kršila člen 19 in uvodno izjavo 75 Uredbe o enotnem mehanizmu nadzora in storila détournement de pouvoir.
               
            
                  10.
               
               
                  Deseti tožbeni razlog: ECB je kršila pravico tožečih strank do obrambe in do izjave.
               
            
                  11.
               
               
                  Enajsti tožbeni razlog: ECB ni podala dovolj obrazložene odločitve.
               
            
         (1)  Uredba Sveta (EU) št. 1024/2013 z dne 15. oktobra 2013 o prenosu posebnih nalog, ki se nanašajo na politike bonitetnega nadzora kreditnih institucij, na Evropsko centralno banko.